Kinnitatud

AS Operail nõukogu

20.04.2020 otsusega nr 1-2.2/19

**AS OPEARIL NÕUKOGU**

**ARUANNE**

**2019. MAJANDUSAASTA ARUANDE KOHTA**

Käesolev aruanne on koostatud lähtuvalt Äriseadustiku §-st 333 ja Riigivaraseaduse § 98 lg-s 1 sätestatud nõuetest.

AS Operail kui riigi äriühingu nõukogu pidas aktsiaseltsi tegevuse planeerimiseks, finantseerimiseks, juhtimise korraldamiseks ja juhatuse tegevuse üle järelevalve teostamiseks 2019. aastal 12 nõukogu koosolekut ja võttis vastu 17 otsust koosolekut kokku kutsumata.

1. ***Tegevuse planeerimine ja finantseerimine***

Allpool nimekiri olulisematest nõukogu otsustest äriühingu tegevuse planeerimise ja finantseerimise kohta.

22.01.2019 kiitis nõukogu heaks kontserni 2019. aasta eelarve ja 21.02.2019 kiitis nõukogu heaks 2019. aasta investeeringud.

20.03.2019 kiitis nõukogu heaks 2018. majandusaasta aruande ja kasumi jaotamise ettepaneku ja 29.04.2019 kiitis heaks nõukogu aruande 2018. majandusaasta aruande kohta.

16.04.2019 otsustas nõukogu korraldada Remondi äriüksuse töö ümber seoses vedurite moderniseerimise ja remontide mahu tõusuga ning peatada vagunite remonditeenuse osutamine, välja arvatud vagunite rattapaaride läbivaatus/defekteerimine ja formeerimine (st rattatsehhi töö) ning vagunite agregaatide remonditeenus ettevõtte enda tehnohoolde punktidele.

29.04.2019 nõustus nõukogu juhatuse ettepanekuga investeeringu tegemiseks kaubaveoteenuse osutamise alustamiseks Soomes järgmiselt:

1. Kinnitada äriplaan;
2. Anda juhatusele volitus teha vajalikud investeeringud eeldatava maksumusega 46 MEUR, sh äriplaanis toodud vedurite omandamine ja tegevuse käivitamisega seonduvad kulud;
3. Teha ainuaktsionärile ettepanek anda nõusolek uue äriühingu (Operail Finland) asutamiseks.

Nõukogu andis 2019. majandusaastal nõusolekuid põhivara võõrandamiseks ja müümiseks vanarauana, samuti ka nõusolekuid võõrandada läbi avaliku oksjoni sõiduautosid.

1. ***Juhtimise korraldamine***

Kogu 2019. aastal toimunud nõukogu koosolekute vältel päris nõukogu juhatuselt aru ning andis erinevaid suuniseid, ülesandeid ja ettepanekuid äriühingu finantsseisundi parandamiseks.

1. ***Järelevalve teostamine***

Järelevalve teostamiseks kuulas nõukogu oma koosolekutel ära juhatuse aruanded ettevõtte majandustulemustest, turusituatsioonist, juhatuse tegevusest nõukogu otsuste täitmisel ja järgimisel ning informatsiooni olulistest tehingutest.

21.02.2019 kinnitas nõukogu AS Operail auditikomitee 2018. aasta tegevusaruande ja 20.03.2019 kinnitas nõukogu 2019.aasta I poolaasta siseauditiplaani ning 19.06.2019 kinnitas nõukogu 2019.aasta II poolaasta siseauditiplaani.

13.05.19 kinnitas nõukogu AS-i Operail 2019.-2021. majandusaasta aruannete audiitoriks vandeaudiitor Janno Hermanson (tegevusloa nr 570) audiitor- ja konsultatsioonibüroost PricewaterhouseCoopers AS ja volitada juhatust sõlmima lepingut maksumusega 24 890 eurot (KM-ta) 2019. aastal ning 2020.-2021. aastateks tasu muutusega eelmise aasta tarbijahinnaindeksi muutuse võrra. Lepingu kogumaksumus on ca 75 000 eurot.

25.11.2019 valiti auditikomitee liikmeks Ahti Kuninga asemel Indrek Gailan.

2019. aastal osalesid AS-i Operail nõukogu koosseisus järgmised isikud:

1. Kuldar Leis alates 10.11.2017, nõukogu esimehena alates 22.11.2017
2. Madis Ermo alates 22.05.2017;
3. Peeter Kadarik alates 22.05.2017;
4. Ahti Kuningas alates 22.05.2017 kuni 21.11.2019;
5. Indrek Gailan alates 21.11.2019.

Nõukogu juhtis aruandeaastal nõukogu esimees Kuldar Leis.

1. ***Nõusoleku andmine tehingute tegemiseks***

Nõukogu andis nõusolekuid igapäevase majandustegevuse raamest väljuvate tehingute tegemiseks, milleks seaduse, põhikirja või nõukogu otsuse kohaselt on vajalik nõukogu nõusolek. Kõikide nimetatud nõusolekute kohta on nii majandus- ja kommunikatsiooniministeeriumile kui rahandusministeeriumile edastatud materjalid (nõukogu koosolekute päevakorrad ja otsused).

Juhatuse ja nõukogu liikmetele ning auditikomitee esimehele makstud tasud (bruto, eurodes) 2019. aastal olid järgmised:

|  |  |
| --- | --- |
| **Juhatuse liikmed** | **2019.a. tasud** |
| Paul Priit Lukka | 140 330.00 |
| Raul Toomsalu | 142 833.33 |
|  | **283 163.33** |
| **Nõukogu liikmed ja****Auditikomitee esimees** |  |
| Ahti Kuningas  | 8 120.76 |
| Kuldar Leis | 18 709.44 |
| Peeter Kadarik | 8 250.00 |
| Madis Ermo | 9 000.00 |
| Indrek Gailan | 1 588.68 |
| Erik Starkov | 6000.00 |

|  |
| --- |
| Juhatuse liikmete tasud kokku: **283 163,33 eurot;** |
| Nõukogu liikmete tasud kokku: **50 668,88 eurot;** |
| S.h. Auditikomitees osalemise tasu kokku: **1418,88 eurot;** |
| S.h. Auditikomitee esimehe tasu kokku: **6 000,00 eurot.** |

Nõukogu hinnang juhatuse tööle: väga hea.

Kuldar Leis Indrek Gailan Madis Ermo

Nõukogu esimees nõukogu liige nõukogu liige